يا يصير الحب والاّ ما نصير
ما يعيش الحب بانصاف الحلول
كل عام وفرحتي بك بالف خير
وكل عام وعمري بقربك يطول
من كثيرك أستحى منك الكثير
العطا من قلبك لقلبي يهول
يا ظلالي لي ظلم قلبي الهجير
عايذك بالله من عين العذول
كنت ضايع قبل يجمعنا المصير
والهموم تصول في قلبي وتجول
شفتك قبالي وبغا عقلي يطير
شفت ساره وصارت افراحي هطول
إنتي غير بكل معنى إنتي غير
إنتي النيّه قبل أنوي واقول
صاروا كل الناس عندي في الأخير
وانتي الأولى على مرّ الفصول